CELEX: C2006/178/03
Language: sl
Date: 2006-07-29 00:00:00
Title: Zadeva C-430/04: Sodba Sodišča (drugi senat) z dne  8. junija 2006  (predlog za sprejetje predhodne odločbe Bundesfinanzhof — Nemčija) — Finanzamt Eisleben proti Feuerbestattungsverein Halle eV (Šesta direktiva o DDV — Možnost sklicevanja na člen 4(5), drugi pododstavek — Dejavnosti, ki jih opravlja zasebni davčni zavezanec, v konkurenci z organom oblasti — Oseba javnega prava — Obravnavanje, kot da ni davčna zavezanka v zvezi z dejavnostmi, ki jih opravlja kot organ oblasti)

29.7.2006   
            
            
               SL
            
            
               Uradni list Evropske unije
            
            
               C 178/2
            
         Sodba Sodišča (drugi senat) z dne 8. junija 2006 (predlog za sprejetje predhodne odločbe Bundesfinanzhof — Nemčija) — Finanzamt Eisleben proti Feuerbestattungsverein Halle eV
   (Zadeva C-430/04) (1)
   
   (Šesta direktiva o DDV - Možnost sklicevanja na člen 4(5), drugi pododstavek - Dejavnosti, ki jih opravlja zasebni davčni zavezanec, v konkurenci z organom oblasti - Oseba javnega prava - Obravnavanje, kot da ni davčna zavezanka v zvezi z dejavnostmi, ki jih opravlja kot organ oblasti)
   (2006/C 178/03)
   Jezik postopka: nemščina
   Predložitveno sodišče
   Bundesfinanzhof
   Stranke v postopku v glavni stvari
   
      Tožeča stranka: Finanzamt Eisleben
   
      Tožena stranka: Feuerbestattungsverein Halle eV
   
      Intervenient v podporo tožene stranke: Lutherstadt Eisleben
   Predmet
   Predlog za sprejetje predhodne odločbe — Bundesfinanzhof — Razlaga člena 4(5), drugi pododstavek, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1) — Obravnavanje javnega organa, kot da je davčni zavezanec za dejavnosti in transakcije, ki jih opravi kot organ oblasti, če bi obravnava, kot da ni davčni zavezanec, povzročila znatno izkrivljanje konkurence — Možnost davčnega zavezanca, zasebnega društva, ki upravlja krematorij, ki je v konkurenci z občino, ki opravlja podobno oproščeno ali prenizko obdavčeno dejavnost, da se sklicuje na to določbo
   Izrek
   Posameznik, ki je v konkurenci z osebo javnega prava in ki oporeka obravnavanju te, kot da ni davčna zavezanka za DDV, ali njeni prenizki obdavčitvi, se lahko v zvezi z dejavnostmi, ki jih ta opravlja kot organ oblasti, pred nacionalnem sodiščem sklicuje na člen 4(5), drugi pododstavek, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, v okviru spora, kot je ta v postopku v glavni stvari, med posameznikom in nacionalno davčno upravo.
   
      (1)  UL C 300, 4.12.2004.